CELEX: 32011R0664
Language: mt
Date: 2011-07-11 00:00:00
Title: Regolament tal-Kummissjoni (UE) Nru 664/2011 tal- 11 ta’ Lulju 2011 li jemenda r-Regolament (KE) Nru 1013/2006 tal-Parlament Ewropew u tal-Kunsill dwar vjaġġi ta’ skart biex jinkludi ċerti taħlitiet ta’ skart fl-Anness IIIA miegħu  Test b’relevanza għaż-ŻEE

12.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 182/2
            
         REGOLAMENT TAL-KUMMISSJONI (UE) Nru 664/2011
   tal-11 ta’ Lulju 2011
   li jemenda r-Regolament (KE) Nru 1013/2006 tal-Parlament Ewropew u tal-Kunsill dwar vjaġġi ta’ skart biex jinkludi ċerti taħlitiet ta’ skart fl-Anness IIIA miegħu
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart (1), u b’mod partikolari l-punt (c) tal-Artikolu 58(1) tiegħu,
   Billi:
   
               (1)
            
            
               Il-Finlandja ressqet talba lill-Kummissjoni għal taħlitiet ta’ skart ikklassifikati taħt l-entrati B3040 u B3080 ta’ Basel biex jiġu kkunsidrati għall-inklużjoni fl-Anness IIIA għar-Regolament (KE) Nru 1013/2006.
            
         
               (2)
            
            
               Ir-Renju Unit ressaq talba lill-Kummissjoni għal taħlitiet ta’ skart ikklassifikati taħt l-entrata B3020 ta’ Basel biex jiġu kkunsidrati għall-inklużjoni fl-Anness IIIA għar-Regolament (KE) Nru 1013/2006.
            
         
               (3)
            
            
               Il-Kummissjoni rċeviet kummenti mill-Belġju, ir-Repubblika Ċeka, id-Danimarka, il-Ġermanja, l-Italja, il-Lussemburgu, il-Pajjiżi l-Baxxi, il-Polonja, il-Portugall, ir-Rumanija, is-Slovenja, il-Finlandja u l-Isvezja fir-rigward tal-aċċettabbilità ta’ taħlit ta’ skart li jikkorrispondi għal inċiżi differenti jew subinċiżi tal-entrati B1010, B2010, B2030, B3010, B3020, B3030, B3040 u B3050 ta’ Basel biex jiġu kkunsidrati għall-inklużjoni fl-Anness IIIA għar-Regolament (KE) Nru 1013/2006. B’kunsiderazzjoni ta’ dawk il-kummenti, il-Kummissjoni għażlet lista ta’ taħlitiet ta’ skart ikklassifikati taħt entrata waħda ta’ Basel għall-inklużjoni fl-Anness IIIA għar-Regolament (KE) Nru 1013/2006.
            
         
               (4)
            
            
               Il-Kummissjoni vvalutat it-talbiet mill-Finlandja u mir-Renju Unit u l-kummenti tal-Istati Membri u fuq il-bażi ta’ dik il-valutazzjoni ntagħżlu lista ta’ taħlitiet ta’ skart ikklassifikati taħt entrati individwali ta’ Basel għall-inklużjoni fl-Anness IIIA għar-Regolament (KE) Nru 1013/2006.
            
         
               (5)
            
            
               Huwa importanti li jiġi ċċarat liema proċeduri huma applikabbli għall-vjaġġi ta’ taħlitiet ta’ skart ikklassifikati taħt entrata waħda ta’ Basel. Sabiex titħalla l-esportazzjoni ta’ ftit minn dawk it-taħlitiet ta’ skart lejn pajjiżi li d-Deċiżjoni OECD C(2001) 107/Finali tal-Kunsill tal-OECD li tikkonċerna r-reviżjoni tad-Deċiżjoni C(92) 39/Finali dwar il-kontroll ta’ movimenti transkonfinali ta’ skart destinat għal operazzjonijiet ta’ rkupru (id-Deċiżjoni tal-OECD) ma tapplikax, bl-użu tar-rekwiżiti ta’ informazzjoni ġenerali stipulati fl-Artikolu 18 tar-Regolament (KE) Nru 1013/2006, huwa meħtieġ perjodu ta’ tranżizzjoni għal dawk il-pajjiżi qabel ma jkunu jistgħu jinfurmaw lill-Kummissjoni, jekk taħlitiet rilevanti ta’ skart jistgħux jiġi esportati għal dak il-pajjiż u dwar il-proċedura ta’ kontroll applikabbli, jekk hu l-każ.
            
         
               (6)
            
            
               Ir-Regolament (KE) Nru 1013/2006 għandu għalhekk jiġi emendat skont dan.
            
         
               (7)
            
            
               Il-miżuri pprovduti f’dan ir-Regolament huma konformi mal-opinjoni tal-Kumitat stabbilit bl-Artikolu 39 tad-Direttiva 2008/98/KE tal-Parlament Ewropew u tal-Kunsill (2).
            
         ADOTTAT DAN IR-REGOLAMENT:
   Artikolu 1
   L-Anness IIIA għar-Regolament (KE) Nru 1013/2006 hu emendat skont it-test fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Madankollu, f’każ ta’ esportazzjonijiet lejn pajjiżi fejn id-Deċiżjoni OECD ma tapplikax, il-punt 3 tal-Anness IIIA għar-Regolament (KE) Nru 1013/2006, kif emendat b’dan ir-Regolament, għandu japplika mill-1 ta’ Awwissu 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Lulju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 190, 12.7.2006, p. 1.
   
      (2)  ĠU L 312, 22.11.2008, p. 3.
   
      ANNESS
      L-Anness IIIA għar-Regolament (KE) Nru 1013/2006 hu emendat kif ġej:
      
                  (1)
               
               
                  il-punt 2 hu sostitwit b’li ġej:
                  
                              “2.
                           
                           
                              It-taħlitiet ta’ skart li ġejjin huma inklużi f’dan l-Anness:
                              
                                          (a)
                                       
                                       
                                          taħlitiet ta’ skart ikklassifikati taħt l-entrati B1010 u B1050 ta’ Basel;
                                       
                                    
                                          (b)
                                       
                                       
                                          taħlitiet ta’ skart ikklassifikati taħt l-entrati B1010 u B1070 ta’ Basel;
                                       
                                    
                                          (c)
                                       
                                       
                                          taħlitiet ta’ skart ikklassifikati taħt l-entrati B3040 u B3080 ta’ Basel;
                                       
                                    
                                          (d)
                                       
                                       
                                          taħlitiet ta’ skart ikklassifikati taħt l-entrata GB040 (OECD) u taħt l-entrata B1100 ta’ Basel ristretti għal żingu mhux pur u iebes, ħmieġ tal-metalli li fih iż-żingu, tneħħija ta’ aluminju mill-wiċċ ta’ likwidu (jew tneħħija mill-wiċċ ta’ likwidu) li teskludi fdalijiet ta’ melħ minn metall imdewweb u skart ta’ kisi ta’ refrattarji, li jinkludi griġjoli, li joriġina mit-tisħin u t-tidwib tar-ram sabiex jinkiseb minnu l-metall li jkun fih;
                                       
                                    
                                          (e)
                                       
                                       
                                          taħlitiet ta’ skart ikklassifikati taħt l-entrata GB040 (OECD), taħt l-entrata B1070 u B1100 ta’ Basel ristretti għal skart ta’ kisi ta’ refrattarji, li jinkludi griġjoli, li joriġina mit-tisħin u t-tidwib tar-ram sabiex jinkiseb minnu l-metall li jkun fih.
                                       
                                    L-entrati msemmija fil-punti (d) u (e) ma għandhomx japplikaw għal esportazzjonijiet lejn pajjiżi fejn id-Deċiżjoni OECD ma tapplikax.”
                           
                        
            
                  (2)
               
               
                  il-punt 3 li ġej hu miżjud:
                  
                              “3.
                           
                           
                              It-taħlitiet ta’ skart li ġejjin, ikklassifikati taħt inċiżi separati jew subinċiżi tal-istess entrata, huma inklużi f’dan l-Anness:
                              
                                          (a)
                                       
                                       
                                          taħlitiet ta’ skart ikklassifikati taħt l-entrata B1010 ta’ Basel;
                                       
                                    
                                          (b)
                                       
                                       
                                          taħlitiet ta’ skart ikklassifikati taħt l-entrata B2010 ta’ Basel;
                                       
                                    
                                          (c)
                                       
                                       
                                          taħlitiet ta’ skart ikklassifikati taħt l-entrata B2030 ta’ Basel;
                                       
                                    
                                          (d)
                                       
                                       
                                          taħlitiet ta’ skart ikklassifikati taħt l-entrata B3010 ta’ Basel u elenkati taħt Ruttam tal-plastik tal-polimeri mhux aloġenati u l-kopolimeri;
                                       
                                    
                                          (e)
                                       
                                       
                                          taħlitiet ta’ skart ikklassifikati taħt l-entrata B3010 ta’ Basel u elenkati taħt Skart ittrattat tar-raża jew prodotti ta’ kondensazzjoni;
                                       
                                    
                                          (f)
                                       
                                       
                                          taħlitiet ta’ skart ikklassifikati taħt l-entrata B3010 ta’ Basel u elenkati taħt Perfluoro alkoxyl alkane;
                                       
                                    
                                          (g)
                                       
                                       
                                          taħlitiet ta’ skart ikklassifikati taħt l-entrata B3020 ta’ Basel ristretti għal karta jew kartun mhux ibbliċjati jew minn karti jew kartun immewġin, karta oħra jew kartun ieħor, magħmul(a) prinċipalment minn polpa kimika ibbliċjata fil-biċċa l-kbira mhux miżbugħ(a), karta jew kartun magħmulin prinċipalment minn polpa mekkanika (pereżempju gazzetti, ġurnali u materjal simili stampat);
                                       
                                    
                                          (h)
                                       
                                       
                                          taħlitiet ta’ skart ikklassifikati taħt l-entrata B3030 ta’ Basel;
                                       
                                    
                                          (i)
                                       
                                       
                                          taħlitiet ta’ skart ikklassifikati taħt l-entrata B3040 ta’ Basel;
                                       
                                    
                                          (j)
                                       
                                       
                                          taħlitiet ta’ skart ikklassifikati taħt l-entrata B3050 ta’ Basel.”